બહુચરાજી: ખુલ્લાં પડેલાં બોરવેલમાં રમતાં રમતાં બાળકો પડી જવાના કિસ્સામાં બહુચરાજીની આ ઘટના થોડી જુદી છે. કારણ કે નાવીયા ગામમાં એક બોરવેલમાં પડેલી બાળકી કોન્ટ્રાક્ટરની બેદરકારીના કારણે પડી ગઇ હતી. આ બાળકી રમી રહી હતી તે દરમિયાન બોરવેલમાં પડી ગઈ હતી અને 20 ફૂટ ઊંડે ફસાઈ ગઈ હતી. રેસ્ક્યૂ ટીમે બાજુમાં 20 ફૂટ ઊંડો ખાડો કરીને બાળકીને બચાવી હતી અને બોરવેલમાંથી બહાર કાઢી હતી. બાળકીને સારવાર માટે હોસ્પિટલમાં ખસેડવામા આવી છે. જ્યાં બાળકીની તબિયત સ્થિર હોવાનું જણાવાયું હતું.